UFC skal ifølge Nurmagomedov allerede i 2016 ha tilbudt ham tittelkamp. Til tross for at han skal ha signert to forskjellige tilsendte kontrakter for å fastspikre et oppgjør mot daværende tittelmester Eddie Alvarez, ble tittelkampen i stedet gitt til mer navngjetne Conor McGregor. Nurmagomedov fikk likevel gå kamp under det samme stevnet, UFC 205. Motstander var Michael Johnson.